Во Нгујен Ђап (; Кванг Бињ, 25. август 1911 — Ханој, 4. октобар 2013) је био вијетнамски официр Вијетнамске народне армије и политичар. Био је главни командант у два рата: Првом рату у Индокини (1946–1954) и Рату у Вијетнаму (1960–1975). Учествовао је у следећим историјски значајним биткама: Ланг Сон (1950); Хоа Бињ (1951–1952); Дијен Бијен Фу (1954); Тет офанзива (1968); Ускршња офанзива (1972); и коначно Хо Ши Мин поход (1975). Такође је био новинар и министар унутрашњих послова у Вијетмин влади председника Хо Ши Мина, војни командант Вијетмина, командант Вијетнамске народне армије и министар одбране. Такође је служио и као члан политбироа партије Лао Донг.